Giovanni van Bronckhorst

Giovanni Christiaan "Gio" van Bronckhorst (s. 5. toukokuuta 1975 Rotterdam, Alankomaat) on alankomaalainen jalkapalloilija ja jalkapallovalmentaja. Hän pelasi Alankomaiden maajoukkueessa yli sata ottelua. Hän on toiminut kesäkuusta 2024 lähtien turkkilaisseura Beşiktaşin päävalmentajana. ==Ura== ===Pelaajana=== Bronckhorst aloitti jalkapalloilun Feyenoordin juniorijoukkueissa jo pikkupoikana. Seuran edustusjoukkueeseen hän nousi kaudeksi 1992–1993 ja kauden 1993–1994 hän pelasi lainasopimuksella Waalwijkissä. Kaudeksi 1998–1999 van Bronckhorst siirtyi 5,5 miljoonalla punnalla Rangersiin, jossa voitti vuonna 2000 Skotlannin liigamestaruuden. Vuonna 2000 hän siirtyi 8,5 miljoonan punnan siirtosummalla Arsenaliin, jossa ei kuitenkaan viihtynyt lainkaan kärsittyään muun muassa loukkaantumisista. Kaudeksi 2003–2004 hän siirtyi Barcelonaan, jossa voitti kausilla 2004–2005 ja 2005–2006 Espanjan pääsarjamestaruuden ja jälkimmäisellä kaudella myös Mestarien liigan. Kesällä 2007 van Bronckhorst palasi takaisin Feyenoordiin. Alankomaiden maajoukkueessa Bronckhorst debytoi 31. elokuuta 1996 ottelussa Brasiliaa vastaan. Hän on ollut mukana MM-kilpailuissa 1998 sekä EM- kilpailuissa 2000 ja 2004. Van Bronckhorst edusti Hollantia myös vuoden 2006 maailmanmestaruuskisoissa, sekä 2008 EM-kisoissa. Van Bronckhorst kruunasi maajoukkueuransa hienosti MM-hopealla vuoden 2010 MM-kisoissa. Hän teki monien mielestä kisojen hienoimman maalin noin 30 metristä tolpan kautta vasemmalla jalallaan. ===Valmentajana=== Kesällä 2015 van Bronckhorstista tuli Feyenoord Rotterdamin päävalmentaja. Giovanni van Bronckhorst: Feyenoord confirm new boss Hän johdatti debyyttikaudellaan Feyenoordin KNVB-cupin mestariksi, kun FC Utrecht kaatui finaalissa 2-1. Pokaali oli Feyenoordin ensimmäinen sitten kauden 2007/08 cup-voiton, jota van Bronckhorst oli juhlimassa pelaajana.Feyenoord beat Utrecht 2-1 to win KNVB-Beker final Kaudella 2016/17 van Bronckhorstin suojatit jatkoivat vahvoja otteitaan ja tasainen liigakausi huipentui Feyenoordin mestaruuteen. Edellisen kerran seura oli juhlinut mestaruutta 18 vuotta aikaisemmin.Kuyt hat-trick helps Feyenoord win first Eredivisie title in 18 years Kaudella 2017/18 van Bronckhorst luotsasi Feyenoordin toistamiseen Alankomaiden cupin mestariksi, kun loppuottelussa kaatui Ajax maalein 3-0.AZ VS. FEYENOORD 0 - 3 Liigassa mestaruuden puolustaminen ei onnistunut, vaan sijoitus oli lopulta neljäs. Menestystä ei myöskään tullut Mestarien liigassa, jonka lohkovaiheessa Feyenoord voitti vain SSC Napolin kotonaan 2-1 ja jäi lohkojumbona pudotuspelien ulkopuolelle.Feyenoord 2-1 Napoli Kaudella 2018/19 Feyenoord jäi kauas mestaruustaistelusta, sillä kolmossijasta huolimatta ero mestaruuden voittaneeseen Ajaxiin oli 21 pistettä. Cupissa van Bronckhorst luotsasi Feyenoordin välieriin. Kausi jäi hänen viimeisekseen Feyenoordin päävalmentajana.Giovanni van Bronckhorst kondigt vertrek aan Tammikuussa 2020 van Bronckhorstista tuli Kiinan Superliigan Guangzhou R&F;:n päävalmentaja.Van Bronckhorst named Guangzhou R&F; head coach Van Bronckhorstin johdolla Guanzhou sijoitti koronaviruksen sotkemalla kaudella Kiinan Superliigassa sijalle 11. Hän jätti seuran kauden päätteeksi palatakseen kotimaahansa lähemmäksi perhettään.Van Bronckhorst resigns from Guangzhou R&F;, reports media Marraskuussa 2021 van Bronckhorstista tuli Skotlannin Valioliigan Rangersin päävalmentaja.Giovanni van Bronckhorst: Rangers appoint former Arsenal, Barcelona & Netherlands player Hän oli tehtävässä vuoden verran ja sai potkut marraskuussa 2022. Kesäkuussa 2024 van Bronckhorst nimitettiin turkkilaisen Beşiktaşin päävalmentajaksi kaksivuotisella sopimuksella, johon sisältyy myös optio yhdestä lisävuodesta. ==Meriitit== ===Pelaajana=== * Mestarien liiga: 2006 * Espanjan Primera División (2): 2005, 2006 * Espanjan supercup (2): 2005, 2006 * Englannin Valioliiga: 2002 * FA Cup (2): 2001, 2003 * Skotlannin Valioliiga (2): 1999, 2000 * Skotlannin cup (2): 1999, 2000 * Skotlannin liigacup: 1998 * KNVB-cup (2): 1995, 2008 * MM-hopeaa: 2010 * EM- välierät (2): 2000, 2004 ===Valmentajana=== * Eredivisie: 2017 * KNVB-cup (2): 2016, 2018 ==Lähteet== == Aiheesta muualla == Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1975 syntyneet Luokka:Elävät henkilöt